Luettelo sarjamurhaajista
Sarjamurhaajat, joiden syntymävuosi tai oikea henkilöllisyys ei ole tiedossa

Peter Nirsch (Niers), saksalainen sarjamurhaaja ja kannibaali, joka teloitettiin 1581.
”Thamesin torsomurhaaja”, murhasi mahdollisesti vähintään seitsemän naista Lontoossa. Vuosina 1873–1889 Thames-joesta, Lontoosta löydettiin seitsemän samalla tavalla paloiteltua naisen ruumista. Vain yksi heistä tunnistettiin ja tunnistettu uhri oli ollut koditon prostituoitu.
”Bochumin sarjamurhaaja”, murhasi kahdeksan nuorta naista Bochumin alueen maaseudulla Saksassa vuosina 1878–1882. Kaikki uhrit oli raiskattu ja sitten kuristettu. Tekijä oli hyökännyt naisten kimppuun naisten ollessa kävelemässä yksin, tai työskentelemässä yksin pellolla. Teoista tuomittiin ja teloitettiin yksi mies, mutta teot jatkuivat vielä kiinnioton ja teloituksen jälkeenkin.
”Viiltäjä-Jack”, murhasi ainakin viisi prostituoitua Lontoon East Endissä vuonna 1888. Silpoi uhrit teräaseella ja poisti joiltain uhreilta sisäelimiä.
”Atlantan viiltäjä”, murhasi mahdollisesti 21 naista Atlantassa, Yhdysvalloissa vuosina 1911–1912. Uhreilta oli viilletty kaula teräaseella ja joiltain uhreilta oli poistettu sisäelimiä. Kaikki uhrit olivat tummaihoisia, työväenluokkaan kuuluneita naisia. Tekijä ilmeisesti kohtasi uhrinsa kadulla ja teot tapahtuivat yleensä iltayöstä. Muutamia samanlaisia murhia tapahtui Atlantassa vielä seuraavinakin vuosina.
”New Orleansin kirvesmies”, murhasi kuusi ja vahingoitti kahtatoista kahdeksassa eri hyökkäyksessä puolentoista vuoden aikana New Orleansissa, Yhdysvalloissa vuosina 1918–1919. Tunkeutui yöllä taloon sisälle ja hyökkäsi sisällä olleiden kimppuun käyttäen aseenaan talon pihalta löytämäänsä kirvestä.lähde?
”Clevelandin torsomurhaaja”, murhasi ja paloitteli vähintään 12 ihmistä Clevelandin alueella Yhdysvalloissa vuosina 1935–1938. Vain kaksi uhreista tunnistettiin. Uhrien joukossa oli sekä naisia että miehiä, ja ruumiita löytyi ympäri Clevelandia. Myöhemmissä tutkimuksissa on pidetty mahdollisena, että uhreja oli yhteensä jopa yli 40 Clevelandissa, Pittsburghissa ja Youngstownissa, ja että sama tekijä oli aktiivinen 1920-luvulta aina 1950-luvulle saakka.
”Teräksen murhaaja”, murhasi kaksi miestä Rovaniemellä Teräksen talon tiloissa vuosina 1945–1946. Molemmat uhrit olivat talossa töissä ja molemmat uhrit oli ryöstetty. Molemmat teot tapahtuivat yöaikaan. Molemmat teot oli tehty erityisen raa'alla tavalla mm. kirvestä käyttäen.
”Aavetappaja”, murhasi viisi ihmistä ja vahingoitti kolmea neljässä erillisessä ampuma-aseella tehdyssä hyökkäyksessä Texarkanan alueella Yhdysvalloissa alkuvuonna 1946. Teot tapahtuivat viikonloppuisin ja niiden kohteina olivat autoissa istuneet, syrjäisille paikoille lemmiskelemään pysähtyneet nuoret parit.lähde?
”Bostonin kuristaja”, murhasi kuristamalla ainakin 13 naista Bostonin alueella 1960-luvulla. Elinkautiseen vankeusrangaistukseen tuomittu sarjaraiskaaja Albert DeSalvo tunnusti teot, mutta häntä pidettiin silti pitkään syyttömänä murhiin, kunnes vuonna 2013 DNA osoitti hänen tappaneen ainakin sarjan viimeisen uhrin.
”Riisuja-Jack”, murhasi kahdeksan naista Lontoossa vuosina 1964–1965. Sai nimensä siitä, että kaikki uhrit löytyivät alastomina Thames-joesta. Kaikki uhrit olivat prostituoituja ja kaikki uhrit oli kuristettu.
”Raamattu-John”, murhasi kolme naista Glasgowssa Skotlannissa vuosina 1968-1969. Tapasi kaikki kolme uhria Barrowland Ballroom -nimisessä tanssiravintolassa. Tekijä lähti saattamaan uhreja kotiin ravintolasta ja surmasi heidät matkalla lähelle naisen kotia. Kaikkia uhreja yhdisti se, että heillä oli surman aikaan kuukautiset. Kaikki uhrit oli raiskattu ja kuristettu. Uhrit olivat iältään 25-, 32- ja 29-vuotiaita. Viimeinen uhri, Helen Puttock oli viettänyt iltaa siskonsa Jean Langfordin kanssa ja "John" oli liittynyt heidän seuraansa. Helen, Jean ja "John" olivat lähteneet tanssiravintolasta samalla taksilla. Jean kertoi tekijän olleen yli 180 senttiä pitkä ja, että hänellä oli hiekanväriset hiukset, päällekkäin menevät etuhampaat ja, että mies oli kertonut nimekseen "John" ja, että hän lainasi useaan kertaan Raamatun tekstejä puhuessaan. Tämän perusteella lehdistö antoi tekijälle nimeksi "Bible John", eli "Raamattu-John". Tekijän iäksi tekoaikana on arvioitu 25-35 vuotta. Tekijästä on myös saatu DNA-näytteet. Vuonna 2004 kerrottiin, että 2000-luvun alussa tapahtui selvittämätön pienempi rikos, jonka tekijä on DNA:n perusteella "Raamattu-Johnin" sukulainen.
”Zodiac Tappaja”, murhasi varmuudella viisi ihmistä Kaliforniassa, Yhdysvalloissa 1960–1970-lukujen taitteessa. Surmasi San Franciscon lahden pohjoispuolella neljä ihmistä kolmessa hyökkäyksessä, joissa kaikissa kohteena oli ulkona syrjäisellä paikalla lemmiskelemässä ollut nuori pariskunta. Lisäksi surmasi taksikuskin San Franciscossa. Samaan tekijään on liitetty myös muita selvittämättömiä henkirikoksia. Käytti poliisille ja medialle lähettämissään kirjeissä nimimerkkiä Zodiac.
”Firenzen hirviö”, murhasi 16 ihmistä Firenzen alueen maaseudulla Italiassa vuosina 1968–1985. Ampui seitsemän lemmiskelemään pysähtynyttä pariskuntaa ja kaksi turistia autoihin sisälle ja kuudessa tapauksista silpoi naisen ruumiin puukolla.lähde?
”Santa Rosan liftaritappaja”, surmasi mahdollisesti 19 nuorta naista ja tyttöä San Franciscon lahden pohjoispuolella Santa Rosan ympäristössä Kaliforniassa, Yhdysvalloissa vuosina 1971–1978. Uhrit olivat iältään 12–24-vuotiaita. Useimmissa tapauksissa uhri oli liftannut ja noussut tekijän autoon. Useimmissa tapauksissa uhrit oli raiskattu ja useimmissa tapauksissa surmaamistapa oli ollut kuristaminen. Useimmissa tapauksissa ruumiit löydettiin teiden läheltä ilman vaatteita. Joissain tapauksissa uhrien oli nähty nousevan autoon, jota kuljetti vaaleaihoinen nuori mies, jolla oli afrokampaus. Tapauksista on saatu hyvät DNA-näytteet ja poliisi jäljittää tekijää sukututkimussivustojen avulla.
”Galvestonin sarjamurhaaja”, surmasi vähintään 11 tyttöä Galvestonin ja Houstonin ympäristöissä Texasissa, Yhdysvalloissa vuosina 1971–1977. Galvestonin ja Houstonin ympäristöstä löytyi surmattuna 12 tyttöä, jotka olivat iältään 12–19-vuotiaita ja lisäksi löydettiin yksi edelleen tunnistamaton vainaja. Monissa tapauksissa uhrit olivat liftanneet tekijän auton kyytiin. Teoista epäiltynä on ollut teot tunnustanut Edward Harold Bell, joka on istunut murhasta tuomittuna vankilassa 90-luvun alusta asti. Tapaukset ovat osa Galvestonin ja Houstonin välisellä alueella valtatie I-45 ympäristössä 40 vuoden ajanjaksolla tapahtuneita Texasin tappokenttien(Texas Killing Fields) sarjamurhia.
”Rochesterin Aakkosmurhaaja”, murhasi kolme iältään 10-11-vuotiasta vaaleaihoista tyttöä Rochesterin metropolialueella, New Yorkin osavaltiossa Yhdysvalloissa vuosina 1971-1973. Kaikissa kolmessa tapauksessa uhrin etunimi ja sukunimi, sekä sen paikkakunnan nimi, mistä kyseisen uhrin ruumis löydettiin, alkoivat keskenään samalla kirjaimella. Ensimmäinen uhri oli 10-vuotias Carmen Colon marraskuussa 1971 ja hänen ruumiinsa löydettiin läheltä Churchvillen kylää ojasta, tien reunasta. Toinen uhri oli 11-vuotias Wanda Walkowicz huhtikuussa 1973 ja hänen ruumiinsa löydettiin Websterin kaupungin alueelta läheltä tien varrella ollutta levähdyspaikkaa. Kolmas ja viimeinen rikos tapahtui marraskuussa 1973 ja siinä uhrina oli 11-vuotias Michelle Maenza, jonka ruumis löydettiin Macedonin kaupungin alueelta tien reunasta ojasta. Kaikki kolme tyttöä oli raiskattu ja sitten kuristettu. Kaikissa kolmessa tapauksessa on havaintoja siitä, että uhri oli noussut auton kyytiin. Havaintoja on myös siitä, että autoa olisi kuljettanut 25-35-vuotias vaaleaihoinen mies. Poliisilla on tekijän DNA. Kaliforniassa tapahtui myöhemmin toinen samantapainen aakkosmurhasarja, mutta Kalifornian aakkosmurhien tekijä Joseph Naso jäi kiinni ja hänet on poissuljettu Rochesterin tapauksen epäiltyjen joukosta mm. DNA:n perusteella.
”Alkuperäinen Yövaanija”, murhasi vähintään 12 ja raiskasi vähintään 45 Kaliforniassa, Yhdysvalloissa 1973–1986. Sarjaraiskaaja, joka tunkeutui uhriensa asuntoihin yöllä uhrien nukkuessa. Siirtyi raiskauksista seksuaalimurhiin vuoden 1979 syksyllä. Tekojen yhteys toisiinsa varmistettiin DNA:n avulla vuosina 1996–2001 tehdyissä tutkimuksissa. Pidätettynä teoista epäiltynä on entinen murtovarkauksia tutkinut poliisi Joseph James DeAngelo. Tekijän nimi on erotuksena samoilla alueilla vuosina 1984–1985 toimineesta ”Yövaanija”-nimellä tunnetusta sarjamurhaajasta Richard Ramirezista. Elokuussa 2020 Joseph James DeAngelo tuomittiin Alkuperäinen Yövaanija -rikoksista, yhteensä 13 murhasta ja useista muista rikoksista, kahteentoista elinkautiseen vankeusrangaistukseen ilman mahdollisuutta ehdonalaiseen.
”Doodler”, murhasi ainakin 14 homoseksuaalia miestä San Franciscossa, Yhdysvalloissa vuosina 1974–1975. Tutustui uhreihinsa yökerhoissa ja baareissa. Sai nimensä siitä, että teki uhreistaan piirroskuvan ennen, kuin puukotti uhrinsa kuoliaaksi. Kolme tekijän uhria selviytyi hengissä. Tekijästä on saatu hyvät tuntomerkit ja hänet on kuvattu hoikaksi, tummaihoiseksi mieheksi.
”Oaklandin piirikunnan lapsentappaja”, murhasi ainakin neljä 10–12-vuotiasta lasta Detroitin metropolialueella Yhdysvalloissa vuosina 1976–1977. Sieppasi lapset julkisilta paikoilta ja piti heitä vankinaan useiden päivien ajan ennen, kuin surmasi heidät ja palautti sitten näkyville paikoille siististi puettuna. Kaksi uhreista oli poikia, kaksi tyttöjä. Vuonna 2006 paljastui, että keskeisenä epäiltynä tapauksessa oli ollut General Motorsin taannoisen talousjohtajan poika Christopher Busch, joka löytyi kuolleena asunnostaan luodinreikä päässään vähän sen jälkeen, kun viimeinen murha oli tapahtunut. Christopher Busch oli 50% suomalainen, sillä hänen äitinsä oli suomalainen.
”Helsingin kellarisurmaaja”, murhasi mahdollisesti kolme naista Helsingissä kerrostalojen kellareihin vuosina 1976–1981. Kaikkia kolmea tapausta yhdistävät surmaa edeltäneet olosuhteet, surmapaikka ja se, että uhreille oli tehty, tai yritetty tehdä seksuaalista väkivaltaa. Kaikki uhrit olivat olleet palaamassa illanvietosta kotiinsa, kun olivat matkalla kohdanneet surmaajansa ja menneet sitten surmaajan kanssa kotitalonsa kellaritiloihin. Yksi murhatuista oli Susanne Lindholm vuonna 1976.
”Connecticut-joen laakson tappaja”, englanniksi Connecticut River Valley Killer, surmasi ainakin seitsemän naista New Hampshiressa ja Vermontissa vuosina 1978–1987. Kaikkia uhreja oli lyöty puukolla kymmeniä kertoja.
”Oulunkylän sarjamurhaaja”, murhasi mahdollisesti kaksi naista Helsingin Oulunkylässä vuosina 1983–1984. Molempien naisten kimppuun oli hyökätty puistossa yöllä ja heidät oli pahoinpidelty kuoliaaksi. Toisen murhan jälkeen poliisi kuvasi tekijää ”psykopaatiksi, joka uusii tekonsa”. Poliisi ei kuitenkaan uskonut, että teoilla olisi yhteyttä kellarisurmiin.
”League Cityn tappokenttien sarjamurhaaja”, surmasi vähintään kolme, mahdollisesti vähintään neljä nuorta naista League Cityn alueella Texasissa, Yhdysvalloissa vuosina 1983–1991. Neljän nuoren naisen ruumiit oli jätetty alastomina lähelle toisiaan hylätylle öljykentälle, jota on alettu kutsumaan "Texas Killing Fieldsiksi", eli Texasin tappokentiksi. Yksi uhreista oli 16-vuotias Laura Miller, jonka isä Tim Miller on sittemmin perustanut kadonneiden ihmisten etsintään keskittyvän organisaation. Kaksi uhreista oli pitkään tunnistamatta ja heidät tunnistettiin DNA:n avulla keväällä 2019. Tapaukset ovat osa Galvestonin ja Houstonin välisellä alueella valtatie I-45 ympäristössä 40 vuoden ajanjaksolla tapahtuneita Texasin tappokenttien(Texas Killing Fields) sarjamurhia.
”Honolulu kuristaja”, Hawaijin ensimmäinen tunnettu sarjamurhaaja, surmasi viisi naista Honolulun ympäristössä toukokuun 1985 ja huhtikuun 1986 välillä. Uhrit olivat pienikokoisia nuoria naisia, joilla oli tumma tukka ja tekijä oli yleensä poiminut heidät auton kyytiin aamupäivällä, kun uhrit olivat olleet matkalla töihin, tai kouluun. Ruumiit löytyivät maastosta. Kaikkien uhrien kädet oli sidottu heidän selkänsä taakse, jonka jälkeen heidät oli raiskattu ja kuristettu. Teoista epäiltynä on ollut mekaanikkona työskennellyt Howard Gay. Viimeisen murhan jälkeen tuolloin 43-vuotias Gay pidätettiin ja tämän jälkeen murhia ei enää tapahtunut. Kun hänet vapautettiin, hän muutti Kaliforniaan. Gay on sittemmin kuollut.
”Frankfordin viiltäjä”, surmasi kahdeksan, tai yhdeksän naista Frankfordin alueella Philadelphiassa Yhdysvalloissa vuosina 1985–1990. Uhrit olivat iältään 29–68-vuotiaita ja heidät oli raiskattu ja tämän jälkeen surmattu teräaseella. Yhdeltä uhreista oli viilletty vatsa auki ja joitain oli puukotettu yli 70 kertaa. Kaikilla uhreista oli ongelmia alkoholin kanssa ja kolme ensimmäistä uhria olivat tavanneet tekijän samassa baarissa. Jotkut uhrit oli nähty keski-ikäisen vaaleaihoisen miehen seurassa.
”Hwaseongin sarjamurhaaja”, murhasi 10 naista Hwaseongissa Etelä-Koreassa vuosina 1986–1991. Kaikki uhrit oli sidottu heidän omilla vaatteillaan ja kaikki uhrit oli kuristettu.
”Colonial Parkwayn tappaja”, Surmasi vähintään kahdeksan, mahdollisesti 12, tai enemmän ihmisiä Virginiassa Yhdysvalloissa. Surmasi neljä nuorta pariskuntaa vuosina 1986–1989 ja tapauksiin on liitetty myös vuonna 1984 tapahtunut nuoren pariskunnan murha ja vuonna 1996 tapahtunut nuoren pariskunnan murha. Vuosina 1986–1989 tapahtuneissa neljässä kaksoismurhassa kaikkien uhrien kimppuun oli hyökätty uhrien ollessa autossa, joko parkissa, tai ajamassa autoa ja tapauksissa on piirteitä, joiden perusteella FBI uskoo, että tekijä on joko ollut poliisi, tai esiintynyt poliisina. Tekijä on saanut nimensä Colonial Parkway -tiestä, jonka varrella kaksi kaksoismurhista tapahtui. Patricia Cornwellin romaani "Mitä jäljelle jää" perustuu tapauksiin.
”New Bedfordin valtatietappaja”, murhasi mahdollisesti 11 naista New Bedfordissa, Massachusettsin osavaltiossa Yhdysvalloissa puolen vuoden aikana vuonna 1988. Kaikki naiset nähtiin viimeisenä New Bedfordissa ja ruumiita löydettiin valtatien Interstate 195 läheisyydestä. Kaikki tekijän uhrit olivat päihteiden ongelmakäyttäjiä ja prostituoituja.lähde? Kaikki uhrit oli kuristettu.
”Järvenpään sarjamurhaaja”, murhasi mahdollisesti kaksi naista Uudellamaalla 90-luvun alussa. Tarjosi tummatukkaisille naisille autokyytiä Järvenpään ja Hyvinkään alueella ja pyrki kuljettamaan naiset syrjäiselle metsäalueelle. Yksi uhreista löydettiin kuolleena ja poliisin mukaan juttuun liittyy yksi selvittämätön katoamistapaus ja kolmas murhanyritys, jossa uhri pääsi karkuun. On mahdollisesti ollut aktiivinen 80-luvun lopulta 2000-luvun alkuun.
”Oregonin rannikon tappaja”, murhasi mahdollisesti viisi teinityttöä Oregonin rannikolla Newportin kaupungin alueella ja Tillamookin piirikunnassa Yhdysvalloissa maaliskuun 1992 ja tammikuun 1995 välillä. Uhrien uskotaan liftanneen ja nousseen tekijän autoon. Tekijän on spekuloitu tehneen samanlaisia rikoksia myös muualla Yhdysvalloissa ja Kanadassa.
”Lissabonin viiltäjä”, murhasi ainakin kolme naisprostituoitua Lissabonin alueella, Portugalissa vuosina 1992–1993. Poisti uhreiltaan sisäelimiä.
”Monsin teurastaja”, murhasi viisi naista Monsin kaupungin alueella Belgiassa tammikuun 1996 ja heinäkuun 1997 välillä. Paloitteli ruumiit ja jätti ruumiinosat muovipusseihin pakattuina eri puolille, mm. maanteiden varsille.
”Danilovskin mielipuoli”, murhasi seitsemän nuorta naista Tsherepovetsissa Venäjällä vuosina 2004–2007. Kaikki uhrit oli raiskattu ja kuristettu. Kolmen uhrin ruumiit löydettiin rakennustyömaalta Danilovski-kadun varrelta.
”Jefferson Davisin sarjamurhaaja”, murhasi kahdeksan naista Jefferson Davisin piirikunnassa Louisianassa Yhdysvalloissa vuosina 2005–2009. Kaikki uhrit olivat huumeiden ongelmakäyttäjiä.
”Daytona Beachin sarjamurhaaja”, murhasi ainakin neljä naista Daytona Beachissa Floridassa Yhdysvalloissa joulukuun 2005 ja joulukuun 2007 välillä. Kaikki neljä uhria olivat huumeiden ongelmakäyttäjiä ja kaikki uhrit oli ammuttu. Teot yhdistettiin toisiinsa sekä tekijän DNA:n, että ballististen tutkimusten perusteella, joiden mukaan kaikissa teoissa käytettiin samaa asetta, .40-kaliiberista Smith & Wesson Sigma Series VE -pistoolia. FBI:n mukaan Daytona Beachin murhat ovat osa Daytona Beachin ja Tampan välillä kulkevan valtatie I-4:n naismurhia, joissa on yhteensä 19 selvittämätöntä henkirikosta, joiden uskotaan olevan sarjamurhaajien tekemiä. Vuoden 2019 syyskuussa uutisoitiin, että teoista on pidätetty Robert Hayes -niminen 37-vuotias mies. Hayes oli yhdistetty tekoihin DNA:n avulla.
”Eastbound kuristaja”, tunnetaan myös nimellä "Atlantic Cityn sarjamurhaaja", surmasi neljä naista kuristamalla Atlantic Cityssa Yhdysvalloissa vuonna 2006. Kaikki murhat tapahtuivat neljän viikon aikana loka-marraskuussa. Ruumiit löydettiin sadevesiojasta motellin takaa ja ne oli aseteltu tarkasti, tietyn välimatkan päähän toisistaan ja pää kohti itää siten, että jalat olivat maalla ja pitivät ruumiin paikallaan. Lisäksi uhreilta puuttuivat kengät. Kaikki uhrit olivat prostituoituja. Tekijän on profiloitu olleen kokenut ja järjestelmällinen tappaja, joka on tappanut useita uhreja ennen näitä neljää.
”Sateenkaarimielipuoli”, surmasi ainakin 13 miestä Paturiksen puistossa Carapicuíbassa São Paulon osavaltiossa Brasiliassa helmikuun 2007 ja elokuun 2008 välillä. Kaikki uhrit olivat homoseksuaaleja tai transvestiitteja, ja kaikki oli ammuttu. Tekijällä voi olla enemmänkin uhreja. Entinen poliisi Jairo Francisco Franco oli syytettynä teoista, mutta häntä ei tuomittu oikeudessa.
”West Mesan luunkerääjä”, vuonna 2009 Albuquerquessa Yhdysvalloissa löydettiin jättömaalta 11 haudatun naisprostituoidun ruumiit. Naiset olivat kadonneet ja ruumiit oli haudattu vuosina 2001–2005. Naisten uskotaan tulleen sarjamurhaajan murhaamiksi.
”Long Islandin sarjamurhaaja”, vuonna 2010 Gilgo Beachilta, Long Islandilta Yhdysvalloista löydettiin 10 mataliin hautoihin haudattua ruumista. Osa kuolleista tunnistettiin kadonneiksi prostituoiduiksi, mutta kaikkia ei ole kyetty tunnistamaan. Uskotaan, että nämä ovat tulleet saman henkilön murhaamiksi ja, että murhat ovat tapahtuneet vuosina 1996–2010. Tekijän uskotaan tavanneen uhrinsa internetistä. Newyorkilainen arkkitehti ja perheenisä Rex Heuermann pidätettiin 13. heinäkuuta 2023 epäiltynä murhista.
”Volgan mielipuoli”, murhasi 32 iäkästä naista kevään 2011 ja syksyn 2012 välillä Volgan rannalla sijaitsevissa kaupungeissa Venäjällä. Uhrit olivat iältään 75–90-vuotiaita ja kaikki uhrit oli kuristettu. Lisäksi uhrit oli ryöstetty. Ensimmäiset yhdeksän murhaa tapahtuivat Kazanissa, jonka jälkeen tekijä alkoi liikkumaan eri alueille ja murhia tapahtui useissa eri kaupungeissa. Kaikki murhat tapahtuivat uhrien kotona ja tekijän uskotaan esiintyneen esimerkiksi sosiaalityöntekijänä päästäkseen sisään asuntoon. Tekijä näkyi yhdessä tapauksessa valvontakamerassa ja sen perusteella on todettu, että tekijä oli 175cm pitkä hoikka mies, iältään 20–35-vuotias ja, että hän ei ollut slaavilaisen näköinen. Joulukuussa 2020 uutisoitiin, että teoista epäiltynä on pidätetty 38-vuotias lukkoseppä Radik Tagirov. Hänet on yhdistetty tekoihin mm. DNA:n perusteella.
”Maryvalen sarja-ampuja”, ampui yhdeksän ihmistä kuoliaaksi ja haavoitti kolmea yhdessätoista hyökkäyksessä Maryvalessa Phoenixissa Yhdysvalloissa elokuun 2015 ja heinäkuun 2016 välillä. Teoista epäiltynä on ollut Aaron Saucedo, joka oli tekojen aikaan 23-vuotias.